চরম পদক্ষেপ হবু পাইলটের! ট্যাবের পিছনে ‘LOST’ লেখা নিয়ে রহস্য!

ওয়েবডেস্ক- গিরিশ পার্কে (Girish Park) আত্মীয়ের পরিত্যক্ত বাড়িতে পাইলটের (Trainee Pilot) প্রশিক্ষণরত যুবকের ঝুলন্ত দেহ উদ্ধার। দক্ষিণ আফ্রিকা (South Africa) থেকে পাইলট ট্রেনিং সেরে ফেরার পরেই এই ঘটনা। ট্যাবের পিছনে লেখা ‘লস্ট’, (LOST) যা ঘিরে ইতিমধ্যেই রহস্য দানা বাঁধছে। দেহ উদ্ধার করে ময়নাতদন্তের জন্য পাঠানো হয়েছে, ঘটনার তদন্ত শুরু করেছে পুলিশ।

মৃত পাইলটের নাম সৌম্যদিত্য কুন্ডু (Soumyaditya Kundu) । কয়েকদিন আগে দক্ষিণ আফ্রিকা থেকে পাইলটের প্রশিক্ষণ নিয়ে ফেরার পর থেকেই চুপচাপ থাকতেন। সৌম্যদিতা কুন্ডু কেন এই ঘটনা ঘটিছেন তা এখনও স্পষ্ট নয়। তবে সৌম্যদিত্যের ব্যবহৃত ট্যাবের পিছনে লস্ট লেখা নিয়ে ধন্দে পুলিশ। মানসিক অবসাদ না অন্য কোনও ঘটনা তা ভাবাচ্ছে পুলিশকে।

আরও পড়ুন- কলেজ সার্ভিস কমিশনের চেয়ারম্যান বদল

পুলিশ সূত্রে খবর, গিরিশ পার্ক মেট্রোর কাছে যে বাড়ি থেকে সৌম্যদিত্যের দেহ উদ্ধার হয়েছে সেটি তাঁদের পৈতৃক ভিটে। সেখানে কেউই প্রায় থাকেন না। তবে মাঝে মধ্যেই এখানে আসতেন সৌম্যদিত্য। পরিবার জানিয়েছে, বুধবার দিন বিকেল ৪ টের দিকে বাড়ি থেকে বেরিয়ে যায় সে। দীর্ঘ সময় পার হয়ে গেলেও না ফেরায় সন্দেহ তৈরি হয়। তাঁর খোঁজ শুরু হয়।

এরপর মধু রায় লেনের ওই বাড়ির তালা ভেঙে সৌম্যদিত্যের দেহ উদ্ধার হয়। সৌম্যদিত্যের মৃত্যুতে শোকে পাথর পরিবার। পরিবারের কাছেও পুরো বিষয়টি নিয়ে ধোঁয়াশা তৈরি হয়েছে। পরিবার জানাচ্ছে, দক্ষিণ আফ্রিকা থেকে ফেরার পর থেকেই চুপচাপ থাকত সৌম্যদিত্য। অনেক চিকিৎসকও দেখানো হয়েছিল। সৌম্যদিত্যের যে এই মারাত্মক সিদ্ধান্ত নেবেন তা বুঝতে পারেনি তারা

দেখুন আরও খবর-